02009672812940008 


9065 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 967 

28 Δεκεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Ισολογισμού - Απολογισμού Μετοχικού Τα¬ 
μείου Ναυτικού (ΜΤΝ) Οικονομικού Έτους 1993. 1 

Απαλλαγή ορισμένων κατηγοριών επιτηδευμάτων της 
δεύτερης κατηγορίας βιβλίων από την τήρηση βι¬ 
βλίου απογραφών και τη σύνταξη απογραφής την . 


31.12.1994 . 2 

Καθορισμός επιτοκίων εντόκων γραμματίων . 3 

Καθορισμός επιτοκίου που θα ισχύσει για την τέταρτη 
τοκοφόρο περίοδο 30.12.94 έως 30.12.95 του δα¬ 
νείου έκδοσης 30.12.91. 4 

Παροχή της εγγύησης του Ελληνικού Δημοσίου προς 
την ΒΑΝΚ ΟΡ ΑΜΕΠΙΟΑ για τη χορήγηση δανείου 

6.646.000.000 δρχ. στον Ο.Σ.Ε. 5 

Τροποποίηση της ΔΥ 13α/οικ. 19161/5.9.94 κοινή 
απόφαση Υπουργών Προεδρίας της Κυβέρνησης 

και Υγείας, Πρόνοιας και Κοιν. Ασφαλίσεων __ 6 

Χορήγηση βοηθήματος για τη μίσθωση κατοικίας σε οι¬ 
κογένειες που στερήθηκαν τις στέγες τους από τις 

πλημμύρες στο Νομό Μαγνησίας. 7 

Κυκλοφορία Αποσμητικών χώρου. 8 

Ανακαθορισμός επιχορήγησης Ε.Ι.Ν. για το έτος 1994. 9 
Ρύθμιση διαδικασίας μεταφοράς των εσόδων από τον 
ειδικό φόρο κατανάλωσης της βενζίνης, στο 

ΕΤΕΡΠΣ και Γ.Γ.Δ.Ε.10 

Τεχνικές προδιαγραφές οδικού ηλεκτροφωτισμού. ..11 
Τροποποίηση της 68318/10.8.94 κοινής απόφασης 
των Υπουργών Προεδρίας της Κυβέρνησης, Οικονο-, 
μικών, Εργασίας και Μεταφορών και Επικοινωνιών . 12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ- Φ.9 51. 3/11/94 (1) 

Έγκριση Ισολογισμού - Απολογισμού Μετοχικού Ταμείου 
Ναυτικού (ΜΤΝ) Οικονομικού Έτους 1993. 

Ο ΑΡΧΗΓΟΣ ΓΕΝ 
Έχοντας υπόψη: 

α. Το άρθρο 135 του Νόμου 5481/32 «Περί Ισολογι¬ 
σμού του ΜΤΝ όπως τροποποιήθηκε με το άρθρο 56 του 
Αναγκαστικού Νόμου 1055/37». 


β. Τα άρθρα 30,31 του ΝΔ 496/74 «Περίλογιστικού των 
ΝΠΔΔ». 

γ. Την υπ’ αριθ. ΓΕΝ Ε4-111 Φ. 951.3/9/94 από 
16.8.94 απόφαση «Περί ελέγχου και θεωρήσεως Ισολογι¬ 
σμού - Απολογισμού ΜΤΝ έτους 1993». 

δ. Την Έκθεση της Εξελεγκτικής Επιτροπής με ημερο¬ 
μηνία 31.10.93. 

ε. Την πράξη του Διοικητικού Συμβουλίου του ΜΤΝ 
αριθ. 25/10.6.94, αποφασίζουμε: 

Εγκρίνουμε τον Ισολογισμό του Μετοχικού Ταμείου 
Ναυτικού Οικονομικού Έτους 1993, ύψους τεσσάρων δι¬ 
σεκατομμυρίων εννιακοσίων πενήντα οκτώ εκατομμυρίων 
διακοσίων ενενήντα μίας χιλιάδων επτακοσίων πενήντα 
μίας δραχμών (4.958.291.751), καθώς και τον Απολογι¬ 
σμό, ο οποίος εμφανίζει σύνολο Εσόδων τριών δισεκατομ¬ 
μυρίων οκτακόσιων ενενήντα ενός εκατομμυρίων εξακο- 
σίων έξι χιλιάδων πεντακοσίων πενήντα οκτώ δραχμών 
(3.891.606.558) και σύνολο Εξόδων τριών δεσεκατομμυ- 
ρίων τετρακοσίων σαράντα έξι εκατομμυρίων διακοσίων 
είκοσι δύο χιλιάδων επτακοσίων ογδόντα οκτώ δραχμών 
(3.446.222.788), όπως βεβαιώθηκαν από την Εξελε¬ 
γκτική Επιτροπή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 1994 
Ο Αρχηγός 

Αντιναύαρχος I. ΣΤΑΓΚΑΣ ΠΝ 
-♦- 

Αριθ.1142972/1252/0015 (2) 

Απαλλαγή ορισμένων κατηγοριών επιτηδευματιών της 
δεύτερης κατηγορίας βιβλίων από την τήρηση βιβλίου 
απογραφών και τη σύνταξη απογραφής την 
31.12.1994. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 6 του άρθρου 6 του 
Π.Δ. 186/1992 «κώδικας Βιβλίων και Στοιχείων» (ΦΕΚ Α' 
84), όπως προστέθηκε με την παράγραφο 1 του άρθρου 
43 του Ν. 2214/1994 (ΦΕΚ Α’ 75). 

2. Τις διατάξεις της υποπερίπτωσης γκ της περίπτωσης 
γ' του άρθρου 38 του Π.Δ. 186/1992 (ΦΕΚ Α' 84), όπως 
προστέθηκε με την παράγραφο 34 του άρθρου 43 του ν. 
2214/1994 (ΦΕΚ Α' 75). 

3. Το γεγονός ότι με τις πιο πάνω διατάξεις της παρα- 

γράφου 6 του άρθρου 6 του Κ.Β.Σ. (δεύτερο εδάφιο), 
απαλλάσσονται από τη σύνταξη απογραφής μόνο για την 
31.12.1994, οι επιτηδευματίες που τα ακαθάριστα έσοδά 
τους δεν θα υπερβούν το ποσό των 80.000.000 δρχ. 

3. Την αριθμ. 1026431/268/2.3.1994 (ΦΕΚ Β' 154) 
κοινή απόφαση του Πρωθυπουργού και του Υπουργού Οι¬ 
κονομικών, για ανάθεση των αρμοδιοτήτων Υπουργού Οι¬ 
κονομικών στους Υφυπουργούς Οικονομικών. 

5. Ότι υπάρχουν κατηγορίες επιτηδευματιών, που είτε 
αντιμετωπίζουν σαβαρά προβλήματα για τη σύνταξη απο- 
γραφής λόγω του αντικειμένου των εργασιών τους ή του 
μεγάλου αριθμού των ειδών που εμπορεύονται, είτε δεν 
διαθέτουν αξιόλογα αποθέματα αγαθών στο τέλος της 
χρήσης, ώστε η απογραφή τους να μην παρουσιάζει ου¬ 
σιαστικό φορολογικό ενδιαφέρον. 

6. Το γεγονός ότι από τις διατάξεις της απόφασης αυ¬ 
τής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Οι επιτηδευματίες που τηρούν βιβλία δεύτερης κατηγο¬ 
ρίας του Κ.Β.Σ. και τα ακαθάριστα έσοδά τους κατά τη δια¬ 
χειριστική περίοδο 1.1.1994 - 31.12.1994 θα υπερβούν 
το ποσό των 80.000.000 δραχμών, έχουν δε ως κύριο 
αντικείμενο των εργασιών τους (άνω του 50% του συνό¬ 
λου των ακαθαρίστων εσόδων) μία από τις πιο κάτω δρα¬ 
στηριότητες, απαλλάσσονται από την υποχρέωση τήρη¬ 
σης βιβλίου απογραφών και την κατάρτιση απογραφής 
εμπορευσίμων περιουσιακών στοιχείων (αποθεμάτων) 
μόνο κατά την 31η Δεκεμβρίου 1994: 

1. Εκμετάλλευση λατομείου (απλή εξόρυξη αργών λί¬ 
θων- επεξεργασία λατομικών προϊόντων). 

2. Κατασκευή ή εμπορία σφραγίδων, επιγραφών, σημά¬ 
των. 

3. Εκμετάλλευση τυπογραφείου γενικά. 

4. Φωτογραφείο και εργαστήριο εμφανίσεως Φίλμς- 
Εκτυπώσεις φωτογραφιών γενικά. 

5. Επιχειρήσεις εκδόσεως εφημερίδων και περιοδι¬ 
κών. 

6. Βιβλιοδετείο. 

7. Εργαστήριο φωτοτυπιών και πολυγραφήσεων. 

8. Αρτοποιείο, πρατήριο άρτου, ειδών αρτοποιίας και 
ζαχαροπλαστικής, (πώληση λιανική ή κυρίως λιανική). 

9. Γαλακτοζαχαροπλαστείο και γαλακτοπώλης γενικά 
(πώληση λιανική ή κυρίως λιανική). 

10. Εμπορία ειδών διατροφής (πώληση λιανική ή κυρίως 
λιανική). 

11. Εμπορία νωπών και καταψυγμένων ιχθύων (πώληση 
λιανική ή κυρίως λιανική). 

12. Οπωρολαχανοπώλης (πώληση λιανική ή κυρίως λια¬ 
νική). 

13. Ελαιοτριβείο. 

14. Αλευρόμυλος. 

15. Εμπορία ρακών ή απορριμάτων. 

16. Εμπορία ψιλικών (πώληση λιανική ή κυρίως λιανική). 

17. Πρακτορείο εφημερίδων και περιοδικών γενικά. 

18. Ανθοπωλείο. 

19. Ο Επιτηδευματίας που διατηρεί Εστιατόριο, Ζαχα¬ 
ροπλαστείο, Κέντρο Διασκέδασης, Μπάρ, Καφετέρια, κυ¬ 
λικείο,_αναψυκτήριο και λοιπά συναφή. 

20. Ξενοδοχειακές επιχειρήσεις. 

21. Ο Επιτηδευματίας που ασχολείται με την κατα¬ 
σκευή ιδιωτικών ή δημόσιων τεχνικών έργων (τεχνικές επι¬ 
χειρήσεις). 

22. Εμπορία ειδών βιβλιοπωλείου (πώληση χονδρική 
λιανική). 

23. Εμπορία ειδών χαρτοπωλείου (φάκελλοι, γραφική 


ύλη, κ.λ.π.) ειδών σχεδιάσεως και συναφών οργάνων (πώ¬ 
ληση χονδρική- λιανική). 

24. Επιχειρήσεις εκδόσεως βιβλίων γενικά. 

25. Ο Επιτηδευματίας που ενεργεί επεξεργασία για λο¬ 
γαριασμό τρίτων (φασόν). 

26. Ο Επιτηδευματίας που πωλεί αγαθά για λογαριασμό 
τρίτων. 

27. Εργαστήριο τυροπιττών και συναφών ειδών (πώ¬ 
ληση χονδρική - λιανική). 

28. Φαρμακείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1994 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. 2082699/10629/0023 (3) 

Καθορισμός επιτοκίων εντόκων γραμματίων 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Τις προηγούμενες αποφάσεις του Υπουργού Οικονο¬ 
μικών αριθμ. 2075536/9717/0023/21.11.1994 και 
2079369/10141/0023/12.12.94 «Καθορισμός Επιτο¬ 
κίων εντόκων γραμματίων». 

4. Το άρθρο 12 του Ν. 2074/92 (ΦΕΚ 128/31.7.92). 

5. Την κοινή Απόφαση Πρωθυπουργού και Υπουργού 
Οικονομικών αριθμ. 1026431/268/0006Α (ΦΕΚ 154/Β/ 
7.3.94) «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών», αποφασίζουμε: 

1. Ορίζουμε τα επιτόκια των εντόκων γραμματίων Ν.Δ. 
3745/57 που θα εκδοθούν ή θα ανανεωθούν από 22 Δε¬ 
κεμβρίου 1994 ως εξής: 

15,75% για τα έντοκα γραμμάτια, τρίμηνης διάρκειας 

16,50% για τα έντοκα γραμμάτια, εξάμηνης διάρ¬ 
κειας 

17,50% για τα έντοκα γραμμάτια, ετήσιας διάρκειας 

2. Επίσης για τα άληκτα έντοκα γραμμάτια και για το 
χρονικό διάστημα από την πιο πάνω ημερομηνία 
(22.12.1994) μέχρι και τη λήξη τους ισχύουν οι αποφάσεις 
μας βάσει των οποίων έγινε η έκδοσή τους. 

3. Κάλυψη Δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού οικ. 
έτους 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1994 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖΙΔΗΣ 

Αριθ.2082700/10630/0023 (4) 

Καθορισμός επιτοκίου που θα ισχύει για την τέταρτη τοκο- 
φόρο περίοδο 30.12.94 έως 30.12.95 του δανείου έκ¬ 
δοσης 30.12.91. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και Ανάπτυξη του Δημόσιου Τομέα και 
της Κεφαλαιαγοράς φορολογικές ρυθμίσεις και άλλες 
διατάξεις». 

2. Την αριθμ. 194907/22.11.1969 απόφαση του 
Υπουργού Οικονομικών «Περί δαπανών εκδόσεως και 
εξυπηρετήσεως κ.λ.π. κρατικών δανείων». 

3. Την αριθ. 2082530/5059/0023/17.12.1991 από¬ 
φαση των Υπουργών Εθνικής Οικονομίας και Οικονομικών 
«Έκδοση ομολογιακού δανείου επταετούς διάρκειας κυ¬ 
μαινόμενου επιτοκίου με ημερομηνία έκδοσης 
30.12.91». 

4. Το άρθρο 12 του Ν. 2074/92 (ΦΕΚ 128/31.7.92). 

5. Την κοινή Απόφαση Πρωθυπουργού και Υπουργού 
Οικονομικών αριθμ. 1026431/268/0006Α (ΦΕΚ 154/Β/ 
7.3.94 «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών», αποφασίζουμε: 

Καθορίζουμε το επιτόκιο το οποίο θα ισχύσει για την τέ¬ 
ταρτη τοκοφόρο περίοδο 30.12.94 έως 30.12.95 του δα¬ 
νείου έκδοσης 30.12.91, κυμαινομένου επιτοκίου, επταε¬ 
τούς διάρκειας με δραχμές, σε δεκαεπτά και πενήντα τοις 
εκατό (17,50%) δηλαδή ίσο με αυτό των ετήσιων εντόκων 
γραμματίων του Δημοσίου που ισχύει στις 22 Δεκεμβρίου 
1994 (πέντε εργάσιμες ημέρες πριν την έναρξη της τοκο 
φόρου περιόδου), όπως αυτό ορίστηκε στην απόφαση έκ¬ 
δοσης του δανείου. 

Ο τόκος υπολογίζεται με βάση έτος 360 ημερών και 
μήνα 30 ημερών. 

Κάλυψη δαπάνης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού για το οι¬ 
κονομικό έτος 1994, ενώ προκαλείται δαπάνη για το οικο¬ 
νομικό έτος 1995 ύψους δρχ. 15,9 δισεκατομμυρίων πε¬ 
ρίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1994 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖΙΔΗΣ 

-♦- 

Αριθ. 2078167/12513/0025 (5) 

Παροχή της εγγύησης του Ελληνικού Δημοσίου προς την 

ΒΑΝΚ ΟΡ ΑΜΕΒΙΟΑ για τη χορήγηση δανείου 

6.646.000.000 δρχ. στον Ο.Σ.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις των Α.Ν.747/1945 και 9/1967 και του 
άρθρου 8 του Ν. 1266/1982. 

2) Την αριθ. 1633/89 πράξη του Διοικητή της Τράπεζας 
της Ελλάδος. 

3) Το υπ’ αριθ. 71125/ΔΕΚΟ 2211 /30.11.94 έγγραφο 
του Υπουργείου Εθνικής Οικονομίας. 


4) Το υπ’ αριθ. 39724/4179/19.12.94 έγγραφο του 
Υπουργείου Μεταφορών. 

5) Την απόφαση Δ.Σ./ΟΣΕ 1407/16.11.94. 

6) Την αριθ. 5/7.12.94 απόφαση της Γενικής Συνέλευ¬ 
σης των Μετόχων του Ο.Σ.Ε. 

7) Το αριθ. 306381/8.12.94 έγγραφο του Ο.Σ.Ε. 

8) Τη δανειακή σύμβαση και την από 22.12.94 Πρό¬ 
σθετη Πράξη. 

9) Το από 21.12.94 έγγραφο της Τράπεζας της Ελλά¬ 
δος. 

10) Την απόφαση αρ. 102643/268/0006Α/2.3.94 
Πρωθυπουργού και Υπουργού Οικονομικών «για ανάθεση 
αρμοδιοτήτων στους Υφυπουργούς Οικονομικών», απο¬ 
φασίζουμε: 

Παρέχουμε την ανεπιφύλακτη εγγύηση του Ελληνικού 
Δημοσίου στην ΒΑΝΚ ΟΡ ΑΜΕΒΙΟΑ ΝΤ & 3. Α.για τη χορή¬ 
γηση δανείου προς τον Οργανισμό Σιδηροδρόμων Ελλά¬ 
δος Α.Ε. Αθηνών ποσού δρχ. έξι δισεκατομμυρίων εξακο- 
σίων σαράντα έξι εκατομμυρίων (6.646.000.000) για κά¬ 
λυψη ταμειακών αναγκών του. 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 και διατηρεί τα δι¬ 
καιώματα και τις ενστάσεις που απορρέουν από τα άρθρα 
853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει 
σύμφωνα με τη δανειακή σύμβαση και με τους εξής βασι¬ 
κούς όρους: 

Λήξη: 5 έτη από την ημερομηνία εκταμίευσης. 

Επιτόκιο: Κυμαινόμενο και κατά τους όρους 4 και 5 της 
δανειακής συμβάσεως και την πρόσθετη πράξη του όρου 
5 που υπογράφτηκε με ημερομηνία 22.12.94 μεταξύ του 
Ο.Σ.Ε. και της ΒΑΝΚ ΟΡ ΑΜΕΒΙΟΑ. 

Εκτοκισμός: Εξαμηνιαίες περίοδοι εκτοκισμού αρχόμε- 
νες από την ημερομηνία εκταμίευσης. 

Με την απόφαση αυτή αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπερη¬ 
μερίας του δανείου αυτού να καταβάλουμε στην ΒΑΝΚ ΟΡ 
ΑΜΕΒΙΟΑ ΝΤ & 3.Α. μέσα σε δύο (2) μήνες από τη λήξη 
της εκάστοτε οφειλής τα ποσά που προέρχονται από τη 
ανωτέρω αιτία και μετά από προηγούμενη βεβαίωση των 
ποσών αυτών στην οικεία ΔΟΥ στο λογ/σμό Νο 555 σύμ¬ 
φωνα με τη διάταξη του Π. Δ/τος αριθ. 16/89 (ΦΕΚ 6/89 
τ. Α’) και τις οδηγίες της εγκυκλίου μας αριθ. 98348/ 
2945/8.8.79. 

Καθορίζουμε προμήθεια υπέρ του Δημοσίου 1 % για την 
παρεχόμενη εγγύησή του, την οποία θα εισπράττει η 
ΒΑΝΚ ΟΡ ΑΜΕΒΙΟΑ ΝΤ & 3.Α. και θα αποδίδει στο Δημό¬ 
σιο σύμφωνα με τα έγγραφά μας 98346/2944/8.8.79 και 
98348/2945/8.8.79. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 1994 

Ο ΥΦΥΠΟΥΡΓΟΣ 

Ν. ΚΥΡΙΑΖΙΔΗΣ 

Αριθ. δΥ13α/οικ. 26411 (6) 

Τροποποίηση της ΔΥ 13α/οικ. 19161/5.9.94 κοινή από¬ 
φαση Υπουργών Προεδρίας της Κυβέρνησης και 
Υγείας, Πρόνοιας και Κοιν. Ασφαλίσεων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1,2,3 και 4 του άρθρου 74 του 
Ν. 2071/92. 

2. Την αριθ. 10 απόφαση της 95ης 0λομ./30.9.92 του 
ΚΕΣΥ. 

3. Την ΔΥ13α/οικ. 19161/5.9.94 Κοινή απόφαση των 
Υπουργών Προεδρίας της Κυβέρνησης και Υγείας, Πρό¬ 
νοιας και Κοινωνικών Ασφαλίσεων, αποφασίζουμε: 

1) Τροποποιούμε την ΔΥ13α/οικ. 19161/5.9.94 Κοινή 
απόφαση Υπουργών «Προϋποθέσεις και διαδικασίες για 
την χορήγηση εκπαιδευτικών αδειών στους γιατρούς ΕΣΥ» 
και αντικαθιστούμε το κεφάλαιο I, παραγρ. 1, εδαφ. 2 ως 
εξής: 

«Για μετεκπαίδευση στο εξωτερικό η άδεια χορηγείται 
από δύο (2) μήνες μέχρι ένα (1) χρόνο με διπλές αποδοχές 
και δύο (2) χρόνια χωρίς αποδοχές. 

2) Κατά τα λοιπά η απόφαση ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1994 

οι ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝΩΝΙΚΟΝ ΑΣΦΑΛΙΣΕΩΝ 

Α. ΠΕΠΟΝΗΣ Δ. ΚΡΕΜΑΣΤΙΝΟΣ 

-♦ 

Αριθ. Π3α/3709 (7) 

Χορήγηση βοηθήματος για τη μίσθωση κατοικίας σε οικο¬ 
γένειες που στερήθηκαν τις στέγες τους από τις πλημ¬ 
μύρες στο Νομό Μαγνησίας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρ. 1 του Ν. 1331/83 (ΦΕΚ 30/ 
Α/83) «Περί καταβολής χρηματικού βοηθήματος σε οικο¬ 
γένειες ή άτομα που μένουν άστεγα από θεομηνίες ή άλλα 
έκτακτα γεγονότα». 

2. Την κοινή απόφαση αριθ. ΔΥ3α/οικ.370/13.7.94 
«Ανάθεση αρμοδιοτήτων στον Υφυπουργό Υγείας, Πρό¬ 
νοιας και Κοινωνικών Ασφαλίσεων Εμμανουήλ Σκου- 
λάκη». 

3. Το αριθ. ΠΡ/οικ.3070/2.11.94 έγγραφο της Δ/νσης 
Πρόνοιας Νομαρχίας Μαγνησίας. 

4. Τις διατάξεις του Π.Δ. 138/92 (ΦΕΚ 68/Α/92) «Ορ¬ 
γανισμός του Υπουργείου Υγείας, Πρόνοιας και Κοινών. 
Ασφαλίσεων», όπως τροποποιήθηκε και συμπληρώθηκε 
μεταγενέστερα με το Π.Δ. 349/93. 

5. Το γεγονός ότι από τις διατάξεις της παρούσας προ- 
καλείται δαπάνη σε βάρος του κρατικού προϋπολογισμού 
του τρέχοντος μόνο έτους ύψους 640.000 δρχ., η οποία 
θα καλυφθεί από την πίστωση του Φ.300 ΚΑΕ 2655 του 
προϋπολογισμού έτους 1994 του Υπουργείου Υγείας, 
Πρόνοιας και Κοινών. Ασφαλίσεων, αποφασίζουμε: 

1. Καθορίζουμε ως κατωτέρω τον τρόπο και τις προϋπο¬ 


θέσεις καταβολής βοηθήματος για μίσθωση κατοικίας 
στις οικογένειες, της Φωτεινής Λεγαντή και Νικολάου 
Τσέκου των οποίων οι κατοικίες κατέστησαν ακατοίκητες 
από τις πλημμύρες που έπληξαν στις 21.10.94 τον οικισμό 
Κορώνης της Κοινότητας Μηλέων Μαγνησίας, όπου διέ¬ 
μεναν. 

2. Το ποσό του βοηθήματος που θα βαρύνει τις πιστώ¬ 
σεις του φορέα 300 ΚΑΕ 2655 του προϋπολογισμού εξό¬ 
δων του Υπουργείου Υγείας, Πρόνοιας και Κοινών. Ασφα¬ 
λίσεων ορίζεται ως εξής: 

α. Για την οικογένεια της Φωτεινής Λεγαντή δρχ. 
30.000 και 

β. Για την οικογένεια του Νικολάου Τσέκου δρχ. 
50.000. 

3. Οι δικαιούχοι λήψεως του ανωτέρω βοηθήματος ανα¬ 
γνωρίζονται με απόφαση του Νομάρχη Μαγνησίας βάσει 
των εξής δικαιολογητικών: 

α. Αίτησης του αρχηγού της Οικογένειας. 

β. Βεβαίωσης της Αστυνομικής Αρχής περί του αν η οι¬ 
κογένεια έμεινε μόνιμα στην καταστραφείσα κατοικία. 

γ. Έκθεσης της Δ/νσης Τεχνικών Υπηρεσιών της Νο¬ 
μαρχίας Μαγνησίας στην οποία θα βεβαιώνεται ότι η κα¬ 
τοικία του έγινε ακατοίκητη από τις πλημμύρες. 

δ. Υπεύθυνη δήλωση του αρχηγού βάσει του Ν. 
1599/86 «περί της συνθέσεως της οικογένειάς του. Ως 
προστατευόμενα μέλη θεωρούνται οι σύζυγοι, τα τέκνα 
και οι γονείς και των δύο συζύγων. 

4. Η πληρωμή των βοηθημάτων το ύψος των οποίων θα 
ανέλθει στο ποσό των 640.000 δρχ. θα γίνει από τις πι¬ 
στώσεις του φορέα 300 ΚΑΕ 2655 του προϋπολογισμού 
εσόδων του Υπουργείου Υγείας, Πρόνοιας και Κοινών. 
Ασφαλίσεων που θα μεταβιβασθεί στη Δ/νση Πρόνοιας 
της Νομαρχίας Μαγνησίας και θα ενεργείται από υπόλογο 
οριζόμενο από τον Νομάρχη. 

5. Η διάρκεια καταβολής του βοηθήματος για κάθε δι¬ 
καιούχο είναι μέχρι οκτώ (8) μήνες εφόσον η κατοικία τους 
εξακολουθεί να είναι ακατοίκητη και αρχίζει από 21.10.94 
εφόσον οι δικαιούχοι έχουν μισθώσει κατοικία από την 
ημερομηνία αυτή, διαφορετικά από την ημερομηνία που 
αναφέρεται στο μισθωτήριο συμβόλαιο ότι άρχισε η μί¬ 
σθωση. 

6. Η καταβολή του βοηθήματος θα γίνεται την τελευταία 
ημέρα κάθε μήνα ως εξής: 

α. Γ ια την καταβολή του βοηθήματος του πρώτου μήνα 
με την προσκόμιση από τον δικαιούχο του μισθωτηρίου 
συμφωνητικού. 

β. Για την καταβολή του βοηθήματος καθενός από τους 
επόμενους μήνες με την προσκόμιση απόδειξης πληρω¬ 
μής του ενοικίου του τρέχοντος μηνός. 

7. Η Δ/νση Πρόνοιας της Νομαρχίας Μαγνησίας παρα- 
καλείται να καλέσει τους ενδιαφερόμενους να υποβάλ¬ 
λουν τα ανωτέρω δικαιολογητικά για την αναγνώρισή τους 
ως δικαιούχους λήψης του βοηθήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1994 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΛ. ΠΑΠΑΔΟΠΟΥΛΟΣ ΕΜΜ. ΣΚΟΥΛΑΚΗΣ 

Αριθ. ΥΙβ/7640 ' (8) 

Κυκλοφορία Αποσμητικών χώρου. 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τον Ν. 1558/85(ΦΕΚ 137/85 ΤΑ) «Κυβέρνηση και 
Κυβερνητικά Όργανα». 

2. Το Π.Δ. 138/92(ΦΕΚ 68/92 ΤΑ) «Οργανισμός του 
Υπουργείου Υγείας Πρόνοιας και Κοινωνικών Ασφαλί¬ 
σεων». 

3. Τις διατάξεις του άρθρου 2 και 14 του Ν. 1316/83 
(ΦΕΚ 3/83 Α' τεύχος) όπως αυτά τροποποιήθηκαν και συ¬ 
μπληρώθηκαν από το άρθρο 1 παρ. 3 και 5 του Ν. 1965/ 
91 (ΦΕΚ 146/91 Α' τεύχος). 

4. Την απόφαση του ΔΣ/ΕΟΦ αριθμ. 0-391/6/ 
11.5.92. 

5. Το 09-12054/30.9.94 έγγραφο του ΕΛΟΤ στα πλαί¬ 
σια της οδηγίας 83/188/ΕΟΚ. 

6. Την ανάγκη καθορισμού των όρων και προϋποθέσεων 
διαθέσεως των αποσμητικών χώρου, αποφασίζει: 

Άρθρο 1 

ΣΚΟΠΟΣ ΟΡΙΣΜΟΣ 

Οι διατάξεις που ακολουθούν αποβλέπουν στην ρύθ¬ 
μιση κυκλοφορίας των αποσμητικών χώρου όπως αυτά 
ορίζονται από το αριθμ. 2 εδ. ιστ του Ν. 1965/91. Απο¬ 
σμητικά χώρου είναι τα προϊόντα με βάση αρωματικές 
πρώτες ύλες που κύριο σκοπό έχουν την κάλυψη των δυ¬ 
σάρεστων οσμών που υπάρχουν σε κλειστούς χώρους. 

Άρθρο 2 
ΚΥΚΛΟΦΟΡΙΑ 

1. Τα αποσμητικά χώρου που παράγονται σε χώρες της 
Ευρωπαϊκής Ένωσης (ΕΕ) και λοιπών χωρών Ευρωπαϊκού 
Οικονομικού Χώρου (ΕΟΚ) κυκλοφορούν στην Ελληνική 
αγορά με την προϋπόθεση ότι ο υπεύθυνος κυκλοφορίας 
γνωστοποιεί στον ΕΟΦ εντός πέντε (5) εργασίμων ημε¬ 
ρών από την αρχική διάθεση τα στοιχεία που αναφέρονται 
στο άρθρο 3 της παρούσης Υπ. Απόφασης. 

2. Για τα αποσμητικά χώρου τα οποία εισάγονται από 
τρίτες χώρες κατατίθεται γνωστοποίηση στονν ΕΟΦ και 
εντός ενός μηνός από την κατάθεση κοινοποιείται στον 
υπεύθυνο κυκλοφορίας στην Ελλάδα η αποδοχή ή όχι της 
γνωστοποίησης και ο αριθμός γνωστοποίησης. 

3. Από την υποχρέωση γνωστοποίησης απαλλάσσονται 
και κυκλοφορούν ελεύθερα τα αποσμητικά χώρου που 
προέρχονται από φυτικές πρώτες ύλες, όπως αρωματικά 
φυτά, φύλλα, άνθη, ξύλα ή μίγματα αυτών, σε φυσική κα¬ 
τάσταση ή επεξεργασμένα και διαμορφωμένα π.χ. πούδρα 
ξύλου σε πολτώδη κατάσταση. 

Άρθρο 3 

ΣΤΟΙΧΕΙΑ ΓΝΩΣΤΟΠΟΙΗΣΗΣ 

Η γνωστοποίηση περιλαμβάνει τα ακόλουθα στοιχεία. 

Ονομασία και μορφή του προϊόντος. 

Προορισμός. 

Όνομα και διεύθυνση παραγωγού οίκου και συσκευα- 
στή. 

Όνομα και διεύθυνση υπεύθυνου κυκλοφορίας εγκατε¬ 
στημένου στην Ευρωπαϊκή Ένωση (ΕΕ) για προϊόντα που 
παράγονται σ’ αυτήν. 


Όνομα και διεύθυνση υπεύθυνου κυκλοφορίας στην 
Ελλάδα για προϊόντα που εισάγονται από τρίτες χώρες. 

Για προϊόντα που εισάγονται από τρίτες χώρες υποβάλ¬ 
λεται επί πλέον ανάθεση αντιπροσωπίας. 

Άδεια παραγωγής ή συσκευασίας αποσμητικών χώ¬ 
ρου. 

Ποιοτική και ποσοτική σύνθεση του προϊόντος. 

Προδιαγραφές πρώτων υλών και βεβαίωση του παραγω¬ 
γού οίκου για την ασφάλεια του προϊόντος από τη χρήση 
του. 

Αντίγραφο του πρώτου τιμολογίου διαθέσεις για προϊό¬ 
ντα που προέρχονται από χώρες της ΕΕ. 

Δείγμα του προϊόντος. 

Παράβολο 60.000 δρχ. 

Κάθε τροποποίηση των γνωστοποιηθέντων στοιχείων 
του παρόντος άρθρου γνωστοποιείται εκ νέου στον ΕΟΦ 
και κατατίθεται παράβολο 40.000 δρχ. 

Άρθρο 4 
ΕΠΙΣΗΜΑΝΣΗ 

Στην εξωτερική και εσωτερική συσκευασία καθώς και 
σε τυχόν εσώκλειστη οδηγία χρήσης των αποσμητικών 
προϊόντων χώρου να αναγράφονται υποχρεωτικά τα εξής: 

1. Η ονομασία του προϊόντος. 

2. Η μορφή. 

3. Προορισμός. 

4. Όνομα και διεύθυνση παραγωγού οίκου και συ- 
σκευαστή. 

5. Όνομα και διεύθυνση υπεύθυνου κυκλοφορίας 
εγκατεστημένου στην Ευρωπαϊκή Ένωση (ΕΕ). 

6. Όνομα και διεύθυνση υπευθύνου κυκλοφορίας στην 
Ελλάδα για προϊόντα που εισάγονται από τρίτες χώρες. 

7. Η σύνθεση του αποσμητικού προϊόντος. 

8. Σύμβολα επικινδυνότητας, και ιδιαίτερες προφυλά¬ 
ξεις που πρέπει να λαμβάνονται κατά τη χρήση του προϊό¬ 
ντος. 

9. Το τηλέφωνο του Κέντρου Δηλητηριάσεων. 

10. Το βάρος ή ο όγκος του περιεχομένου. 

11.0 αριθμός παρτίδας παραγωγής. 

12. Η ημερομηνία ελάχιστης διατηρησιμότητας. 

Τα στοιχεία 2, 3 και 8 αναγράφονται υποχρεωτικά και 
στην Ελληνική γλώσσα. 

Εκτός των ανωτέρω η επισήμανση και η συσκευσία ως 
προς τα σύμβολα επικινδυνότητας, ενδείξεις κινδύνου και 
φράσεις κινδύνου πρέπει να πληρούν τους όρους της 
Υπουργικής Απόφασης αριθμ. 1197/89/6.9.90 (ΦΕΚ 
567/Β/6.3.91) Περί ταξινόμησης, συσκευασίας και επισή¬ 
μανσης των επικινδύνων παρασκευασμάτων που εκδό- 
θηκε σε εναρμόνηση των οδηγών 88/379/ΕΟΚ και 89/ 

179/ΕΟΚ. 

Αρθρο 5 
ΚΥΡΩΣΕΙΣ 

Σε περίπτωση που παραβιάζονται διατάξεις της παρού¬ 
σης Υπουργικής απόφασης εφαρμόζονται ανάλογα οι κυ¬ 
ρώσεις του άρθρου 19 του Ν.Δ. 96/1973 «Περί εμπορίας 
εν γένει των φαρμακευτικών, διαιτητικών και καλλυντικών 
προϊόντων» (ΦΕΚ 172/1973 τ.Α') όπως τροποποιήθηκε 

με το άρθρο 33 του Ν. 1316/93 (ΦΕΚ 3/1983Α ) όπως 
τροποποιήθηκε και συμπληρώθηκε από τις διατάξεις του 
άρθρου 10 του Ν. 1965/91. 

Αρθρο 6 

ΜΕΤΑΒΑΤΙΚΕΣ ΔΙΑΤΑΞΕΙΣ 

Παρέχεται προθεσμία έξι μηνών για τη συμμόρφωση 
των υπευθύνων κυκλοφορίας των ήδη κυκλοφορούντων 
αποσμητικών χώρου προς τις διατάξεις της παρούσης Υπ. 
Απόφασης. 

Αρθρο 7 
ΙΣΧΥΣ 

Η ισχύς αυτής της Υπουργικής απόφασης αρχίζει από τη 
δημοσίευση της στην Εφημερίδα της Κυβερνήσεως. 

Από την δημοσίευση της παρούσας απόφασης δεν προ- 
καλείται δαπάνη για τον Κρατικό προϋπολογισμό. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 9 Δεκεμβρίου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΚΡΕΜΑΣΤΙΝΟΣ 
-♦- 

Αριθ. Φ.16/ Ι Β/11471 (9) 

Ανακαθορισμός επιχορήγησης Ε.Ι.Ν. για το έτος 1994. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ. 321/1969 «κώδικα δημοσίου 
λογιστικού». 

2. Το άρθρο 2 του Ν. 338/1976 «Περί καθορισμού της 
επιχορήγησης του Ε.Ι.Ν.». 

3. Το Π.Δ. 386/1991 (ΦΕΚ 139/Α791) «Περί μεταφο¬ 
ράς της Γ.Γ.Λ.Ε. από το Υπουργείο Πολιτισμού στο 
Υπουργείο Εθνικής Παιδείας». 

4. Το Π.Δ. 434/1991 (ΦΕΚ 159/Α791) «Περί μεταφο¬ 
ράς αρμοδιοτήτων και ελέγχου του Ε.Ι.Ν. από το Υπουρ¬ 
γείο Πολιτισμού στο Υπουργείο Εθνικής Παιδείας και 
θρησκευμάτων». 

5. Τον Προϋπολογισμό του Υπουργείου μας έτους 
1994. 

6. Τις αριθμ. 2008752/21.2.94, 2068058/27.10.94, 
190276/21.11.94 κ.λπ. αποφάσεις του Υπουργείου Οι¬ 
κονομικών και για μεταφορά πίστωσης στον ΚΑΕ - 2555 
του Ειδ. Φορέα 19-120 του Προϋπολογισμού του ΥΠΕΠΘ 
οικ. έτους 1994. 

7. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του προϋπολογισμού του 
ΥΠΕΠΘ, οικ. έτους 1994, ύψους 7.430.800.000δραχμών 
για το τρέχον οικονομικό έτος και το αυτό περίπου ποσό 
για καθένα από τα επόμενα οικ. έτη. 

Για την ανωτέρω δαπάνη έχει εγγράφει πίστωση στον 
τακτικό προϋπολογισμό του ΥΠΕΠΘ οικ. έτους 1994 πο¬ 
σού 7.440.800.000 δραχμών στον ΚΑΕ - 2555 και τους 
αντίστοιχους Ειδ. Φορείς 19-120, 19-500 και 19-610, 
αποφασίζουμε: 

Ανακαθορίζουμε το ύψος της επιχορήγησης οικ. έτους 
1994 που είχε καθοριστεί με την αριθμ. Φ16/ΙΒ/201/ 
19.1.94 (ΦΕΚ 59/Β/(4) απόφασή μας, για το Εθνικό 


Ίδρυμα Νεότητος (Ε.Ι.Ν.) και ορίζουμε το ύψος του σε 
επτά δισεκατομμυρίων τετρακοσίων σαράντα εκατομμυ¬ 
ρίων οκτακόσιων χιλιάδων δραχμών (7.440.800.00) για 
κάλυψη λειτουργικών του αναγκών, που θα βαρύνει τις πι¬ 
στώσεις του Κ.Α.Ε. 2555 του προϋπολογισμού του 
ΥΠΕΠΘ οικ. έτους 1994 των παρακάτω Ειδικών Φορέων, 
ως ακολούθως: 

α) Ειδ. Φορέας 19-120 ποσό 3.301.800.000 δραχ¬ 
μές. 

β) Ειδ. Φορέας 19-500 ποσό 1.315.000.000 δραχ¬ 
μές. 

γ) Ειδ. Φορέας 19-610 ποσό 2.824.000.000 δραχ¬ 
μές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1994 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΑΛ. ΠΑΠΑΔΟΠΟΥΛΟΣ Γ. ΠΑΠΑΝΔΡΕΟΥ 

-♦- 

Αριθ. 100840/9571/ο (10) 

Ρύθμιση διαδικασίας μεταφοράς των εσόδων από τον ειδικό 

φόρο κατανάλωσης της βενζίνης, στο ΕΤΕΡΠΣ και Γ.Γ.Δ.Ε. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 4 του Ν. 1038/80, όπως 
τροποποιήθηκε και ισχύει μέχρι σήμερα, με το οποίο επι¬ 
βάλλεται ειδικός φόρος κατανάλωσης στα πετρελαιοειδή 
προϊόντα. 

2. Τις διατάξεις του άρθρου 18 του Ν. 2052/92, όπως 
αντικαταστάθηκε με την παρ. 10 του άρθρου 3 του Ν. 
2242/94 «πολεοδόμηση περιοχών δεύτερης κατοικίας 
κ.λπ.» (ΦΕΚ 162/Α ). 

3. Τις διατάξεις του Ν.Δ. 321/69 «περί Δημοσίου Λογι¬ 
στικού», όπως ισχύει. 

4. Τις διατάξεις του Ν. 496/74 «περί λογιστικού των 
ΝΠΔΔ», όπως ισχύει, αποφασίζουμε: 

Γ ια την εφαρμογή των διατάξεων που αναφέρονται στην 
ως άνω περίπτωση 2, σύμφωνα με τις οποίες ενισχύονται 
οι πιστώσεις του ΥΠΕΧΩΔΕ (Γ.Γ.Δ.Ε.) και του ΕΤΕΡΠΣ με 
ποσοστό 50% έκαστος φορέας, από το έσοδο του ειδικού 
φόρου κατανάλωσης της βενζίνης και για τους σκοπούς 
που αναφέρονται στις διατάξεις αυτές, καθορίζουμε 
όπως: 

Το ύψος της εγγραφομένης πίστωσης υπολογίζεται με 
βάση την κατανάλωση του τελευταίου έτους, για το οποίο 
υπάρχουν στοιχεία, στην βενζίνη και στο πετρέλαιο εσω¬ 
τερικής καύσης (ντήζελ κίνησης), στα οποία επιβάλλεται 
ειδικός φόρος κατανάλωσης. 

Η απόδοση του παραπάνω εσόδου στο ΕΤΕΡΠΣ θα γί¬ 
νεται από την Υ.Ε.Ε. στο Υ.ΠΕ.ΧΩ.Δ.Ε., με την έκδοση 
σχετικού χρηματικού εντάλματος στον ΚΑΕ 3286 «Από¬ 
δοση στο ΕΤΕΡΠΣ του εσόδου που εισπράττεται από τον 
επιβαλλόμενο ειδικό φόρο κατανάλωσης στη βενζίνη και 
στο πετρέλαιο εσωτερικής καύσης (Ν. 2052/92 και Ν. 
2242/94)». 

Δικαιολογητικά: 

Αντίγραφο της παρούσης και τα αναφερόμενα σε αυτή. 

Η απόδοση του εν λόγω εσόδου στη Γ.Γ.Δ.Ε. θα γίνεται 
με μεταφορά πίστωσης στους οικείους ΚΑΕ σύμφωνα με 
τις διατάξεις του Ν.Δ. 321/69. 

Το Υπουργείο Βιομηχανίας, Ενέργειας και Τεχνολογίας 
(Δ/νση Πετρελαϊκής Πολιτικής) παρέχει ανά τρίμηνο πλη¬ 
ροφορίες για τις ποσότητες κατανάλωσης των ανωτέρω 
πετρελαιοειδών στη Γενική Γραμματεία Δημ. Έργων, στο 
ΕΤΕΡΠΣ, στην Υπηρεσία Εντελλομένων Εξόδων του 
Υ.ΠΕ.ΧΩ.Δ.Ε. και στη Δ/νση Προϋπολογισμού του Υπουρ¬ 
γείου Οικονομικών. 

Η εγγραφόμενη πίστωση προσαρμόζεται απολογιστικά 
ανάλογα με τα στοιχεία κατανάλωσης των υπόψη πετρε¬ 
λαιοειδών επιτρεπομένου και του συμψηφισμού της σε 
επόμενα οικονομικά έτη. 

Η υπ’ αριθ. 112168/10647/α/29.12.93 κοινή απόφαση 
καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1994 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΑΛ. ΠΑΠΑΔΟΠΟΥΛΟΣ ΚΩΝ/ΝΟΣ ΛΑΛΙΩΤΗΣ 

-φ- 

Αριθ. Δ13β/ο/5781 (11) 

Τεχνικές προδιαγραφές οδικού ηλεκτροφωτισμού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 1418/84 (ΦΕΚ 23/Α729.2.84) «Δημόσια Έργα 
και ρυθμίσεις συναφών θεμάτων», όπως αυτός έχει τρο¬ 
ποποιηθεί και συμπληρωθεί με το Ν. 2229/94 (ΦΕΚ 138/ 
Α'/31.8.1994). 

2. Το Π.Δ. 609/85 (ΦΕΚ 223/Α'/31.12.85) «Κατα¬ 
σκευή Δημοσίων Έργων», όπως αυτό έχει τροποποιηθεί 
με το Π.Δ. 286/94 (ΦΕΚ 148/Α714.9.94) και τα λοιπά 
Π.Δ. που εκδόθηκαν σε εκτέλεση του Ν. 1418/84. 

3. Το Π.Δ. 23/93 «προσαρμογή της Ελληνικής Νομοθε¬ 
σίας για τα Δημόσια Έργα προς τις διατάξεις των Οδηγιών 
71/304,71/305,78/669,89/440 και 89/665 της ΕΟΚ». 

4. Το Π.Δ. 69/88 (ΦΕΚ 28/Α716.2.88) για τον Οργανι¬ 
σμό της Κεντρικής Υπηρεσίας της Γ.Γ.Δ.Ε., όπως αυτό 
έχει τροποποιηθεί με το Π.Δ. 167/92 (ΦΕΚ 78/Α7 
18.5.92). 

5. Την αριθ. ΥΠ 123/15.7.1994 απόφαση του Πρωθυ¬ 
πουργού περί καθορισμού αρμοδιοτήτων του Αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων Κωνσταντίνου Γείτονα. 

6. Την Δ16α/04/773/29.11.90 κοινή απόφαση (ΦΕΚ 
746/Β730.11.90) των Υπουργών Προεδρίας Κυβερνή¬ 
σεως και Αναπληρωτή Υπουργού ΠΕΧΩΔΕ περί εξαιρέ- 
σεως Διοικητικών Πράξεων ή εγγράφων από τον κανόνα 
των τριών υπογραφών. 

7. Την ΕΗ 1/0/481/2.7.86 απόφαση του Υπουργού 
ΠΕ.ΧΩ.Δ.Ε. περί εγκρίσεως Τεχνικών Προδιαγραφών οδι¬ 
κού ηλεκτροφωτισμού (ΦΕΚ 573/Β79.9.86). 

8. Το αριθ. 9379/5.12.94 έγγραφο της XV Γενικής 
Διεύθυνσης της Ευρωπαϊκής Επιτροπής με θέμα Τεχνική 
Προδιαγραφή για φωτιστικά αυτοκινητοδρόμων. 


Και επειδή: 

Έχει εγκριθεί το Ελληνικό Πρότυπο ΕΛΟΤ ΕΝ 60 598- 
2-3, ΙΕΟ 598-2-3 «Φωτιστικά σώματα - Μέρος 2: Ειδικές 
Απαιτήσεις - Τμήμα τρία - Φωτιστικά σώματα για οδικό 
φωτισμό», αποφασίζουμε: 

Καταργούμε τις Τεχνικές Προδιαγραφές Ο.Φ.1,0.Φ.2, 
Ο.Φ.3, Ο.Φ.4, Ο.Φ.5, Ο.Φ.6, Ο.Φ.7, Ο.Φ.8, Ο.Φ.9, 
Ο.Φ.ΙΟ, που έχουν εγκριθεί με την ΕΗΙ/ο/481/2.7.86 
απόφαση του Υπουργού ΠΕ.ΧΩ.Δ.Ε. και έχει δημοσιευθεί 
στο ΦΕΚ 573/Β /9.9.1986. 

Από τις διατάξεις αυτής της απόφασης δεν προκύπτει 
επιπλέον δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Κ. ΓΕΙΤΟΝΑΣ 
-♦- 

Αριθ. 94900/3372 (12) 

Τροποποίηση της 68318/10.8.94 κοινής απόφασης των 

Υπουργών Προεδρίας της Κυβέρνησης, Οικονομικών, 

Εργασίας και Μεταφορών και Επικοινωνιών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ, ΕΡΓΑΣΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 25 του Ν. 2190/94 «σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης» (ΦΕΚ 28/Α'). 

2. Τις διατάξεις του Ν.Δ. 496/70 «περί οργανώσεως και 
λειτουργίας των Ταχυδρομείων, σε συνδυασμό με εκείνες 
του Π.Δ. 277/75 «περί της νομικής μορφής και λειτουρ¬ 
γίας της Ταχυδρομικής Υπηρεσίας για το μετά την 30ή 
Απριλίου 1975 χρονικό διάστημα». 

3. Την αριθ. 68318/10.8.94 κοινή υπουργική απόφαση 
«καθορισμός αριθμού επαναπροσλαμβανομένων υπαλλή¬ 
λων κατ' ειδικότητα για την κάλυψη παγίων και διαρκών 
αναγκών του ΕΛ.ΤΑ.». 

4. Τις διατάξεις του άρθρου 29Α του Ν. 1558/85, όπως 
προστέθηκε με το άρθρο 27 του Ν. 2081/92 (ΦΕΚ 154/ 
Α'). 

5. Την αριθ. 32948/329/13.10.94 απόφαση του Πρω¬ 
θυπουργού και του Υπουργού Μεταφορών και Επικοινω¬ 
νιών «ανάθεση αρμοδιοτήτων του Υπουργού Μεταφορών 
και Επικοινωνιών στους Υφυπουργούς Μεταφορών και 
Επικοινωνιών» (ΦΕΚ 782/Β718.10.94). 

6. Τα αριθ. 22/4537/311.5/4.10.94 και 22/65679/ 
311.5/27.10.94 έγγραφα του ΕΛ.ΤΑ. 

7. Την αριθ. 544/9224/306.4/26.9.94 βεβαίωση του 
ΕΛ.ΤΑ, αποφασίζουμε: 

1 ..Τροποποιούμε το εδάφιο β' της παρ. 1 της με αριθμό 

68318/10.8.94 κοινής υπουργικής απόφασης «καθορι¬ 
σμός αριθμού επαναπροσλαμβανομένων υπαλλήλων κατ’ 
ειδικότητα για την κάλυψη παγίων και διαρκών αναγκών 
του ΕΛ.ΤΑ.», όσον αφορά τον κλάδο 5 Διανομέων από 157 
άτομα σε 158 άτομα. 

2.0 επαναπροσλαμβανόμενος θα καταλάβει αντίστοιχη 
υφιστάμενη κενή οργανική θέση προσωπικού με σχέση 
εργασίας Ι.Δ.Α.Χ. 

3. Η επαναπρόσληψη θα γίνει μέχρι 31.12.1994. 

4. Από τις διατάξεις της απόφασης αυτής προκαλείται 
ετήσια δαπάνη ύψους 3.750.000 δρχ. περίπου και θα βα¬ 
ρύνει τον προϋπολογισμό εκμ/σης ΕΛ.ΤΑ. (ΚΑΔ 60). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1994 

οι ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΝΑΣΤ. ΠΕΠΟΝΗΣ 


ΕΡΓΑΣΙΑΣ 

I. ΣΚΟΥΛΑΡΙΚΗΣ 


ΟΙΚΟΝΟΜΙΚΟΝ 

ΑΛ. ΠΑΠΑΛΟΠΟΥΛΟΣ 


ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΚΟΚΚΙΝΟΒΑΣΙΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



